শেলি-অ্যান ফ্রেজার-প্রাইস
শেলি-অ্যান ফ্রেজার-প্রাইস, ওডি (ইংরেজি: Shelly-Ann Fraser-Pryce; জন্ম: ২৭ ডিসেম্বর, ১৯৮৬) কিংসটনে জন্মগ্রহণকারী জামাইকার ট্র্যাক এন্ড ফিল্ড স্প্রিন্টার। অপরিচিত অ্যাথলেট হওয়া সত্ত্বেও ২১ বছর বয়সে তিনি চীনে অনুষ্ঠিত ২০০৮ সালের গ্রীষ্মকালীন অলিম্পিকে প্রমিলাদের ১০০ মিটার দৌঁড়ে স্বর্ণপদক জয় করেন। এরফলে তিনি ক্যারিবীয় দ্বীপপুঞ্জের প্রথম ক্রীড়াবিদ হিসেবে ১০০ মিটারে প্রথম স্বর্ণজয়ী মহিলা ক্রীড়াবিদের সম্মান লাভ করেন। এছাড়াও, লন্ডনে অনুষ্ঠিত ২০১২ সালের গ্রীষ্মকালীন অলিম্পিকে একই ক্রীড়াবিষয়ে স্বর্ণ জয় করেন ও বিশ্বের ৩য় এবং আমেরিকার বাইরে ১ম মহিলা হিসেবে ধারাবাহিকভাবে দু’টি সোনাজয়ের ইতিহাস রচনা করেন। ফেব্রুয়ারি, ২০১০ সালে ইউনিসেফের শুভেচ্ছা দূত মনোনীত হন ফ্রেজার।